JUBILE วิ่งฉิว 4% โบรกชูเป้า 26 บ. ชี้ผลงานโตฝ่าวิกฤต “โควิด”
JUBILE วิ่งฉิว 4% โบรกชูเป้า 26 บ. ชี้ผลงานโตฝ่าวิกฤต "โควิด"
25 ธ.ค. 2563

ผู้สื่อข่าวรายงานว่า ราคาหุ้น บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE ณ เวลา 16.07 น. อยู่ที่ระดับ 22.40 บาท บวก 0.80 บาท หรือ 3.70% สูงสุดที่ระดับ 22.40 บาท ต่ำสุดที่ระดับ 21.50 บาท ด้วยมูลค่าการซื้อขาย 9.62 ล้านบาท

ด้านนักวิเคราะห์ บล.เคจีไอ ระบุว่า แนะนำ JUBILE เป้าพื้นฐาน 26 บาท จากปัจจัย 1) ประเมินแนวรับ 21.4 บาท / แนวต้าน 21.8 – 22.4 บาท (Trailing stop 20.8 บาท) 2) ประเมินรับอานิสงส์ จากโครงการช้อปดีมีคืน, ค่าเงินบาทแข็งค่า (JUBILE นำเข้าเพชร เป็นค่าเงินดอลลาร์สหรัฐฯ), พิสูจน์แล้วในช่วง 9 เดือนแรกของปี 63 ที่ผ่านมา ว่าการแพร่ระบาดของโควิด-19 มีผลกระทบต่อผลการดำเนินงานของ JUBILE ในระดับที่ต่ำ แม้จะมีการล็อคดาวน์ในไตรมาส 2/63 ก็ตาม อีกทั้ง Valuation ยังไม่แพง ด้วย PE ปี 2563 – 64 เท่ากับ 13.7 เท่าและ 12.8 เท่า ตามลำดับ